สังคมข่าวหุ้น
*... ดัชนีตลาดหุ้นไทยปิดที่ระดับ 1,099.76 จุด เพิ่มขึ้น 7.80 จุด มูลค่าการซื้อขาย 65,440.05 ล้านบาท แรงซื้อจากฝั่งสถาบันภายในประเทศ น่าจะมีต่อไปช่วงปลายไตรมาส 1/2563 หรือ window dressing หลังจากราคาหุ้นตัวหลัก ๆ ส่วนใหญ่ร่วงลงอย่างรุนแรงช่วงที่ผ่านมา รวมถึงติดตามการแพร่ระบาดไวรัสโควิด-19 และมาตรการเยียวยาผลกระทบทางเศรษฐกิจ ...
29 มี.ค. 2563

สโนว์แมน
*… ดัชนีตลาดหุ้นไทยปิดที่ระดับ 1,099.76 จุด เพิ่มขึ้น 7.80 จุด มูลค่าการซื้อขาย 65,440.05 ล้านบาท แรงซื้อจากฝั่งสถาบันภายในประเทศ น่าจะมีต่อไปช่วงปลายไตรมาส 1/2563 หรือ window dressing หลังจากราคาหุ้นตัวหลัก ๆ ส่วนใหญ่ร่วงลงอย่างรุนแรงช่วงที่ผ่านมา รวมถึงติดตามการแพร่ระบาดไวรัสโควิด-19 และมาตรการเยียวยาผลกระทบทางเศรษฐกิจ …
*… RATCH จับมือกับ NNCL และพีอีเอ เอ็นคอม ผุดโรงไฟฟ้าประเภทผู้ผลิตไฟฟ้าขนาดเล็ก (Independent Power Supply หรือ IPS) ระบบโคเจนเนอเรชั่น กำลังผลิต 40 เมกะวัตต์ มูลค่าประมาณ 2,176 ล้านบาท ป้อนลูกค้าผู้ประกอบการอุตสาหกรรมนวนคร จ.นครราชสีมา คาดเดินเครื่องเชิงพาณิชย์ในเดือน ก.ค. 2566 เดินหน้าเป้าหมายขยายกำลังการผลิตในธุรกิจผลิตไฟฟ้าเพิ่มขึ้นอีก 780 เมกะวัตต์ ในปี 2563 และโครงการ IPS แห่งนี้เป็นหนึ่งในโครงการที่อยู่ในเป้าหมายการลงทุนปี 2563 …
*… GPSC ปิดดีลซื้อโซลาร์ฟาร์ม 9 โครงการ ขนาดกำลังการผลิตรวม 39.50 เมกะวัตต์ มูลค่ารวม 3.07 พันล้านบาท มีสัญญาซื้อขายไฟฟ้าเป็นระยะเวลา 25 ปี จนถึงปี 2582-2583 โดยทั้งหมดเป็นโครงการที่มีการเดินเครื่องเชิงพาณิชย์ไปแล้ว ตั้งแต่ปี 2557-2558 ก็จะส่งผลให้มีการรับรู้รายได้เข้ามาทันทีตั้งแต่ในไตรมาส 2/2563 เป็นต้นไป จากที่ปัจจุบันมีกำลังการผลิตไฟฟ้าที่ได้รับอนุมัติแล้วตามสัดส่วนการถือหุ้นรวมประมาณ 5,026 เมกะวัตต์  …
*… RS ย้ายฐานที่ตั้งจากซอยลาดพร้าว 15 มายัง RS GROUP Building สำนักงานแห่งใหม่บนถนนเกษตร-นวมินทร์ ตั้งแต่ก.พ.ที่ผ่านมา เพื่อรองรับการขยายตัวของธุรกิจ รับสถานการณ์การระบาดของไวรัสโควิด-19 ทำให้การปรับรูปแบบการทำงานแบบ Work from Home และการพักแรมที่บริษัทที่คำนึงถึงความปลอดภัยของพนักงานเป็นหลัก ส่งผลให้ธุรกิจคอมเมิร์ซในเครือเติบโตตามไปด้วย จากการออกแคมเปญที่ตอบโจทย์ลูกค้าในช่วงการแพร่ระบาดของไวรัสโควิด-19 คาดมียอดขายเติบโตในเดือน มี.ค.นี้สูงกว่า 35% เมื่อเทียบกับเดือนที่ผ่านมา …
*… บอร์ด TKN ประกาศโครงการซื้อหุ้นคืน (Treasury Stock) วงเงินไม่เกิน 100 ล้านบาท ซื้อหุ้นคืนไม่เกิน 20 ล้านหุ้น หรือคิดเป็นจำนวนไม่เกิน 1.45% โดยซื้อจากในตลาดหลักทรัพย์แห่งประเทศไทย มีกำหนดระยะเวลาตั้งแต่วันที่ 10 เม.ย.-9 ต.ค. 2563 หลังราคาหุ้นมีการปรับตัวลงมาก เชื่อว่าไม่สะท้อนราคาพื้นฐานของบริษัท …
*… MC ปรับกลยุทธ์รับมือผลกระทบโควิด-19 ควบคุมต้นทุน รุกหนักช่องทางออนไลน์ จัดโปรโมชั่นพิเศษผ่านทั้ง Facebook Page Mc Jeans และ McShop.com พร้อมส่งฟรีไม่มีขั้นต่ำทั่วประเทศ  เดินหน้าเปิดไลน์การผลิตหน้ากาก-หมวกป้องกันเชื้อโรค มีเจรจากับพันธมิตรต่าง ๆ เพื่อเพิ่มจุดขาย เช่น การขายผ่านรายการต่าง ๆ ในดิจิทัลทีวี หวังช่วยบรรเทาปัญหาขาดแคลน …
*… MBK แจ้งศูนย์การค้าเอ็ม บี เค เซ็นเตอร์, พาราไดซ์ พาร์ค, พาราไดซ์ เพลส, เดอะไนน์ เซ็นเตอร์ พระราม 9 จับมือพันธมิตรร้านค้าอำนวยความสะดวกคนกรุง เปิดให้บริการซูเปอร์มาร์เก็ต ร้านยา ร้านอาหาร ธนาคาร พร้อมเพิ่มช่องทางการสะสมคะแนนเอ็ม บี เค แอปพลิเคชัน ให้ใช้งานง่ายขึ้น และสามารถทำได้ด้วยตัวเองผ่านเมนูเฮลป์ แชท (Help chat) ในแอปฯ รวมถึงมีมาตรการเฝ้าระวังและป้องกันการแพร่ระบาดของเชื้อไวรัสโควิด-19 …
*… ปิดท้ายพบกับข่าวหุ้นเจาะตลาด เวลา 9.35-11.00 น. ดำเนินรายการโดยบูรพา สงวนวงศ์และสุภชัย ปกป้อง รับชมสด ๆ ผ่าน www.facebook.com/kaohoononline, www.facebook.com/tv.kaohoon แต่พักออกอากาศทาง FM 96 Mhz ถึงวันที่ 31 มี.ค. 2563 …
*… พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.10 น. ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น.